छात्रों में तनाव के चलते भूना में निजी बस चालकों ने रूट बदले
भूना-टोहानामार्ग पर चलने वाली निजी बस की फ्लाइट से हुए छात्रों के विवाद में तनावपूर्ण स्थिति को देखते हुए सोमवार को बसों के रूट बदलने पड़े।
छात्रों के गुस्से को हुए इस मार्ग पर चलने वाली निजी बसें वाया बोस्ती, ढाणी सांचला होकर भूना की ओर आने लगी। वहीं दोपहर बाद थाना भूना में दोनों पक्षों को तलब किया गया। समाचार लिखे जाने तक भट्टू के दर्जनों लोग निजी बस समिति की थाना में बैठक जारी थी और विवाद को सुलझाने के प्रयास चल रहे थे। थाना भूना में पहुंचे गांव भट्टू के दर्जनों लोगों ने बताया कि गत 4 मार्च को भूना-टोहाना मार्ग पर चलने वाली निजी बस चालक-परिचालक ने 4 व्यक्तियों को फ्लाइंग मैन बना दिया, जिनका टिकट को लेकर गांव के छात्र संदीप से विवाद हो गया। संदीप आकाश कॉलेज चिंदड़कलां में जेबीटी का छात्र है।
ग्रामीणों का आरोप है कि इसी रंजिश के चलते बस समिति के चार लोग शनिवार को संदीप के कॉलेज से लौटने का इंतजार करने लगे और जैसे ही संदीप कॉलेज से बाहर निकला तो चारों ने उसके साथ जमकर मारपीट की। उक्त लोगों की यातनाओं से त्रस्त संदीप ने सारी घटना अपने परिजनों को बताई तो छात्र के पिता वजीर चंद ने मामले की शिकायत थाना भूना में दी। सोमवार दोपहर बाद दोनों पक्षों की बैठक थाना में चल रही थी और छात्र संदीप के परिजनों ग्रामीणों में रोष बरकरार था।
hin_Deva hin_Deva hin_Deva hin_Deva